Miután végigjárta az összes utánpótlás válogatottat, 2007 márciusában Emily Westwood cseréjeként léphetett első alkalommal pályára a Háromoroszlánosok mezében az Oroszország elleni világbajnoki selejtező mérkőzésen. Pár nappal később Skócia ellen már kezdőként kapott lehetőséget, azonban a világbajnoki kerethirdetés után néhány nappal lábát törte, így kénytelen volt a világbajnoki küzdelmeket kihagyni. Felépülését követően keresztszalag szakadást szenvedett, amely a 2009-es Európa-bajnokságon való részvételét tette lehetetlenné. Egyike volt annak a 17 játékosnak, akiknek az Angol labdarúgó-szövetség 2009-ben négyéves szerződést ajánlott fel.